ຂປລ. ກອງປະຊຸມສະໄໝສາມັນເທື່ອທີ 4 ຂອງສະພາປະຊາຊົນ ນະຄອນຫລວງວຽງຈັນ ຊຸດທີ I ໄດ້ໄຂຂຶ້ນເປັນທາງການ ໃນວັນທີ 9 ມັງກອນ 2018 ຢູ່ຫ້ອງວ່າການປົກຄອງ ນະຄອນຫລວງວຽງຈັນ, ພາຍໃຕ້ການເປັນປະທານຂອງທ່ານ ອານຸພາບ ຕຸນາລົມ ປະທານສະພາປະຊາຊົນ ນະຄອນຫລວງວຽງຈັນ, ໃຫ້ກຽດເຂົ້າຮ່ວມຂອງທ່ານ ສິນລະວົງ ຄຸດໄພທູນ ເຈົ້າຄອງນະຄອນຫລວງວຽງຈັນ, ພ້ອມດ້ວຍສະມາຊິກສະພາແຫ່ງຊາດ ປະຈຳເຂດເລືອກຕັ້ງທີ 1 ນະຄອນຫລວງວຽງຈັນ ມີ ສະມາຊິກສະພາປະຊາຊົນ ນະຄອນຫລວງວຽງຈັນ, ບັນດາການນຳ ອະດີດການນຳ ແລະ ແຂກຖືກເຊີນ ເຂົ້າຮ່ວມ.
ທ່ານ ອານຸພາບ ຕຸນາລົມ ໄດ້ເຜີຍໃຫ້ຮູ້ວ່າ: ກອງປະຊຸມຄັ້ງນີ້, ໄດ້ດຳເນີນແຕ່ວັນທີ 9-12 ມັງ ກອນ, ໂດຍໄດ້ສຸມໃສ່ຕົກລົງບັນຫາສຳຄັນ ພື້ນຖານຂອງນະຄອນຫລວງວຽງຈັນ ເຊັ່ນ: ພິຈາລະນາ ແລະ ຮັບຮອງເອົາບົດລາຍງານ ການຈັດຕັ້ງປະຕິບັດ ແຜນພັດທະນາເສດຖະກິດ-ສັງຄົມ ປີ 2017 ແລະ ແຜນ ການປີ 2018 ຂອງນະຄອນຫລວງວຽງຈັນ, ບົດລາຍງານການຈັດຕັ້ງປະຕິບັດ ແຜນງົບປະມານປີ 2017 ແລະ ແຜນການປີ 2018, ບົດລາຍງານການເຄື່ອນໄຫວວຽກງານປີ 2017 ແລະ ທິດທາງ ປີ 2018 ຂອງອົງການກວດສອບ ປະຈຳພາກກາງ, ບົດສະຫລຸບຂາດຕົວ ຜົນການກວດສອບການຈັດຕັ້ງປະຕິບັດ ງົບປະມານ ສົກປີ 2015-2016, ແຜນວຽກຈຸດສຸມປີທ່ອງທ່ຽວລາວ 2018, ບົດລາຍງານການຈັດຕັ້ງ ປະ ຕິບັດແຜນການເຄື່ອນໄຫວວຽກງານ ປີ 2017 ແລະ ທິດທາງ ປີ 2018 ຂອງອົງການໄອຍະການປະຊາ ຊົນ ແລະ ສານປະຊາຊົນ ນະຄອນຫລວງວຽງຈັນ, ບົດລາຍງານການຈັດຕັ້ງປະຕິບັດວຽກງານ ປກຊ-ປກສ ປີ 2017 ແລະ ທິດທາງປີ 2018, ບົດລາຍງານການເຄື່ອນໄຫວວຽກງານປີ 2017 ແລະ ທິດທາງ ປີ 2018 ຂອງສະພາປະຊາຊົນ ນະຄອນຫລວງວຽງຈັນ, ການສະເໜີແຕ່ງຕັ້ງບຸກຄະລາກອນ ໃນກົງຈັກອົງການປົກຄອງ ນະຄອນຫລວງວຽງຈັນ ແລະ ຮັບຟັງການຊີ້ແຈງບັນຫາສຳຄັນ ຈຳນວນໜຶ່ງ.
ບັນດາເນື້ອໃນທີ່ນຳມາພິຈາລະນາ ແລະ ຮັບຮອງເອົາໃນກອງປະຊຸມຄັ້ງນີ້, ລ້ວນແຕ່ເປັນບັນຫາທີ່ສຳຄັນ ແລະ ກວມເອົາຫລາຍຂົງເຂດວຽກງານ ສະນັ້ນ, ບົນຈິດໃຈຄວາມສາມັກຄີ ຄວາມຮັບຜິດຊອບໃນຖານະເປັນອົງການແຫ່ງສິດ ແລະ ຜົນປະໂຫຍດຂອງປະຊາຊົນ ຕາງໜ້າໃຫ້ຄະນະປະຈຳສະພາປະຊາ ຊົນ ນະຄອນຫລວງວຽງຈັນ.
ເນື້ອໃນ: ຂປລ